Okresná prokuratúra Čadca 
Slovenských dobrovoľníkov 2749/12 A, 022 74 Čadca 4 	

Sp. zn. : Pv 914/12/5502	Čadca, 13.11.2012
EEČ : 2-37-211-2012

U Z N E S E N I E

Trestná vec:	obvinený XXXXX 
Trestný čin:	podvod podľa § 250 odsek 1, odsek 4 písmeno b Trestného zákona číslo 140/1961 Zbierky zákonov v znení zákona číslo 553/2002 Zbierky zákonov

Rozhodol: 	prokurátor Okresnej prokuratúry Čadca
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako  konateľ spol. XXXXX, na základe leasingových zmlúv so spoločnosťou LB - LEASING, s.r.o. Bratislava. Č. LFZ/98/00078 a č. LFZ/98/00079, ktoré boli podpísané v Čadci dňa 11.02.1998, prevzal vo firme PASTVA s.r.o. Čadca v dňoch 11.02.1998 a 12.02.1998 dve motorové vozidlá značky Peugeot 406 AG, v celkovej hodnote 1.904.000,- Sk (63.201,22 €), tieto zaevidoval na OR PZ ODI v Žiline pod EČ: ZA-918AF a ZA-025AG, pričom za tieto zaplatil len prvú splátku v sume 470.039,20 Sk (15.602,44 €) a žiadne ďalšie splátky neuhradil, čím spoločnosti LB-LEASING s.r.o. (v súčasnosti VB LEASING SK, s. r.o., Košická 49, Bratislava) spôsobil škodu v sume 1.434.960,80 Sk (47.631,97 €).

lebo je trestné stíhanie neprípustné podľa § 9 odsek 1 písmeno d
Odôvodnenie:
     Uznesením vyšetrovateľa OÚJP PZ Čadca pod ČVS:OÚV-659/2002 zo dňa 30.10.2002 bolo podľa § 160 odsek 1 Trestného poriadku účinného do 31.12.2005 začaté trestné stíhanie a zo dňa 09.04.2003 podľa § 163 odsek 1 Trestného poriadku účinného do 31.12.2005 vznesené obvinenie XXXXX pre trestný čin podvodu podľa § 250 odsek 1, odsek 4 písmeno a) Trestného zákona účinného do 31.12.2005, na tom skutkovom základe, ako je uvedené vo výrokovej časti tohto uznesenia.

     Uznesením vyšetrovateľa OÚJP PZ Čadca pod ČVS:OÚV-659/2002 zo dňa 15.07.2003 bolo trestné stíhanie podľa § 173 odsek 1 písmeno a) Trestného poriadku účinného do 31.12.2005, pre neprítomnosť obvineného prerušené. Uznesením vyšetrovateľa OR PZ, OKP Čadca pod ČVS:OÚV-659/2002 zo dňa 15.10.2012 bolo v trestnom stíhaní podľa § 228 odsek 5 Trestného poriadku pokračované.

        Do spisu bol zabezpečený rozsudok Okresného súdu v Žiline sp. zn. 30P 43/2010 zo dňa 27.02.2012, právoplatný 02.04.2012, ktorým súd XXXXX, nar. XXXXX, naposledy bytom XXXXX, XXXXX, vyhlásil za mŕtveho. Ako deň úmrtia stanovil dátum 14.05.1998. Zároveň Matričný úrad mesta Žilina vydal oznámenie o úmrtí XXXXX, ktorého úmrtie je zapísané vo zväzku č. 38, ročník 1998, strana 366, poradové číslo 1167. 
  
        V tejto súvislosti poukazujem na ustanovenie § 9 odsek 1 písmeno d) Trestného poriadku, podľa ktorého trestné stíhanie nemožno začať a ak bolo už začaté, nemožno v ňom pokračovať a musí byť zastavené, proti tomu kto zomrel alebo bol vyhlásený za mŕtveho. 

     Podľa § 215 odsek 1 písmeno d) Trestného poriadku prokurátor zastaví trestné stíhanie, ak je trestné stíhanie neprípustné s poukazom na ustanovenie § 9 odsek 1 Trestného poriadku. 

     Vzhľadom na to, že páchateľ skutku, obv. XXXXX bol vyhlásený za mŕtveho, nie je možné v trestnom stíhaní vedenom voči jeho osobe pokračovať a trestné stíhanie musí byť zastavené a preto som rozhodol tak, ako je uvedené vo výrokovej časti tohto uznesenia. 
Poučenie:
 Proti tomuto uzneseniu je prípustná sťažnosť, ktorú môže podať
poškodený do 3 dní odo dňa jeho oznámenia na Krajskú prokuratúru 
v Žiline prostredníctvom Okresnej prokuratúry v Čadci.    
Sťažnosť má odkladný účinok. 

Mgr. Miloš Kováč
prokurátor